**สรุปกิจกรรม**

**ประชุมคณะทำงาน พี่เลี้ยงกองทุน ครั้งที่ 2**

**เพื่อวางแผนการสนับสนุนการจัดทำข้อมูลแผนงานของกองทุนฯ 5 ตำบล จ.บุรีรัมย์**

วันเวลา วันที่ 25 มีนาคม พ.ศ.2566 เวลา 09.00 – 16.00 น.

สถานที่ ห้องประชุมชัยคณารักษ์กูล ชั้น 2 อาคาร 6 คณะมนุษยศาสตร์และสังคมศาสตร์ มหาวิทยาลัยราชภัฏบุรีรัมย์

วัตถุประสงค์ของการจัดกิจกรรม

1. เพื่อรายงานผลการดำเนินงานโครงการให้คณะทำงานเขต พี่เลี้ยงกองทุนได้รับรู้และแลกเปลี่ยนให้ข้อเสนอแนะแนวทางการดำเนินงานเพื่อให้บรรลุเป้าหมายของโครงการ
2. เพื่อให้คณะทำงานเขต พี่เลี้ยงติดตามการดำเนินงานของกองทุนได้ร่วมกันออกแบบและวางแผนการดำเนินงานกิจกรรมในระยะต่อไป
3. เพื่อแบ่งบทบาทหน้าที่คณะทำงาน และพี่เลี้ยงกองทุนในการติตดามสนับสนุนการดำเนินงานจัดทำข้อมูลและแผนงานในระบบเว็บไซต์ของกองทุน

สอดคล้องกับกับวัตถุประสงค์ของโครงการ

1. เพื่อยกระดับศักยภาพกลไกการดำเนินงานสร้างเสริมสุขภาวะในพื้นที่ระดับตำบล ในการขับเคลื่อนเป้าหมายเชิงยุทธศาสตร์ 8 ประเด็น ผ่านการยกระดับคุณภาพของแผน การพัฒนาโครงการ และการติดตาม ประเมินผล โครงการ ภายใต้การดำเนินงานของกองทุนหลักประกันสุขภาพระดับท้องถิ่น

สอดคล้องกับตัวชี้วัดผลงานของโครงการ

ข้อที่ 1 และ 2 ได้กองทุนฯ เป้าหมายเข้าร่วมดำเนินงานเก็บข้อมูลเพื่อจัดทำแผนงานและพัฒนาโครงการสร้างเสริมสุขภาวะที่สอดคล้องแผนงานตามประเด็นยุทธศาสตร์ 8 ประเด็น

ข้อที่ 3 ได้คณะทำงาน/พี่เลี้ยงเข้าร่วมดำเนินการเพื่อเสริมทักษะในการทำแผน การพัฒนาโครงการ และการติดตามประเมินผลโครงการ

ข้อที่ 4 กองทุนเป้าหมายมีการใช้ website ระบบการจัดการบริหารกองทุนฯ ที่ใช้ในการพัฒนาแผน การพัฒนาข้อเสนอโครงการ และการติดตาม ประเมินผลโครงการ ประเด็นอาหาร กิจกรรมทางกาย สุรา ยาสูบ สารเสพติด ปัญหาสุขภาพ อุบัติใหม่ (โควิด-19) อุบัติเหตุ สิ่งแวดล้อม และสุขภาพจิต

กลุ่มเป้าหมายที่เข้าร่วม ประกอบด้วย

1. คณะทำงานเขต 3 คน
2. พี่เลี้ยงกองทุน 2 คน

รวมผู้เข้าร่วม 5 คน

ขั้นตอนการดำเนินงาน

1. กล่าวทักทาย ชี้แจงวัตถุประสงค์ของการจัดประชุม และสรุปผลการดำเนินงานจัดกิจกรรมที่ผ่านมา
2. ชี้แจงวิธีการเข้าระบบเว็บไซต์เพื่อตรวจสอบการบันทึกข้อมูลสถานการณ์สุขภาพของกองทุนฯ และการจัดทำแผนงาน
3. นำเสนอผลการประชุมการจัดทำข้อมูลและแผนงาน และภาพร่วมการดำเนินเก็บข้อมูลของกองทุนตำบลเป้าหมาย (5 กองทุน)
4. ตรวจสอบการจัดบันทึกข้อมูลแผนงาน ในระบบเว็บไซต์
5. วางแผนปฏิบัติการและการเข้าร่วมประชุมการบันทึกข้อมูลแผนงาน พัฒนาโครงการ

ผลงานที่เกิดขึ้น

1. สรุปกิจกรรมและผลลัพธ์ ผลผลิต ที่เกิดขึ้นจากการดำเนินงานที่ผ่านมา ดังนี้

1.1. ประชุมคณะทำงานเขตและพี่เลี้ยงกองทุน ครั้งที่ 1 เป็นกิจกรรมเข้าพบผู้บริหารท้องถิ่น ปลัด อปท. และเจ้าหน้าที่ที่รับผิดชอบงานกองทุนฯ เพื่อชี้แจ้งทำความเข้าใจแนวทางการร่วมดำเนินโครงการพัฒนาศักยภาพคณะกรรมการกองทุนฯ และเชิญชวนร่วมเป็นกองทุนฯเป้าหมายร่วมดำเนินงาน

ผลที่เกิดขึ้น 1) กองทุนฯ เป้าหมาย 5 กองทุน ได้แก่ อบต.โคกกลาง อบต.โคกสะอาด อบต.ถลุงเหล็ก ทต.โนนเจริญ ทต.บึงเจริญ 2) ผู้บริหารท้องถิ่นได้มอหมายให้เจ้าหน้าที่ของ อปท.ร่วมเป็นคณะทำงานตัวแทนกองทุนละ 1 คน

1.2 ประชุมชี้แจงแนวทางการดำเนินโครงการและชี้แจงการเก็บข้อมูลสถานการณ์สุขภาพชุมชน เพื่อให้คณะทำงานกองทุนฯ เป้าหมายทั้ง 5 กองทุน เข้าใจแนวทางการดำเนินงาน และร่วมวางแผนการเก็บข้อมูลแบบสอบถามสถานการณ์สุขภาพชุมชน

ผลที่เกิดขึ้น 1) กองทุนฯ เป้าหมายได้มอบหมายบุคลากรร่วมเป็นคณะทำงานโครงการร่วมจำนวน 11 คน และได้คัดเลือกทีมเก็บข้อมูลกองทุนฯ ละ 10 คน เพื่อเก็บข้อมูลแบบสอบถามสถานการณ์สุขภาพชุมชนเพื่อให้ครอบคลุมทุกชุมชนและกลุ่มตัวอย่างที่หลากหลายช่วงวัย 2) แผนการเก็บข้อมูลแต่ละกองทุนฯ

1.3 การเก็บข้อมูลแบบสอบถามสถานการณ์สุขภาพชุมชนและบันทึกข้อมูลลงในระบบเว็บไซต์ เพื่อให้กองทุนมีฐานข้อมูลสุขภาวะชุมชนในการจัดทำแผนงานและพัฒนาโครงการที่จะแก้ไขปัญหาสุขภาพ คุณภาพชีวิตของคนในชุมชนได้ตรงความเป็นจริง

ผลที่เกิดขึ้น 1) กองทุนฯ ได้ดำเนินการจัดเก็บข้อมูลแบบสอบถามสถานการณ์สุขภาพชุมชนตามหลักเกณฑ์ที่กำหนดและสามารถเก็บข้อมูลได้ ดังนี้

|  |  |  |  |
| --- | --- | --- | --- |
| **ชื่อกองทุน** | **จำนวนการกรอกข้อมูล (ชุด)** | | |
| **บุคคล**  **(200)** | **ครัวเรือน**  **(100)** | **ชุมชน**  **(1)** |
| กองทุนฯ ทต.บึงเจริญ | 204 | 100 | 1 |
| กองทุนฯ ทต.โนนเจริญ | 203 | 100 | 1 |
| กองทุนฯ อบต.ถลุงเหล็ก | 200 | 100 | 1 |
| กองทุนฯ อบต.โคกสะอาด | 200 | 100 | 1 |
| กองทุนฯ อบต.โคกกลาง | 202 | 192 | 1 |

และทุกกองทุนฯ ได้นำข้อมูลจากแบบสอบถามบันทึกลงในระบบเว็บไซต์เพื่อจะได้ประมวลผลและวิเคราะห์เพื่อจัดทำแผนงานและพัฒนาโครงการต่อไป

2. แผนการดำเนินงานระยะต่อไป

2.1 อบรมเชิงปฏิบัติการการจัดทำแผนงานและพัฒนาโครงการให้ได้งบประมาณ

2.2 การติดตามจัดทำข้อมูลแผนงานให้สมบูรณ์และการจัดทำโครงการ

2.3 การประชุมคณะทำงาน ครั้งที่ 3

3. การมอบหมายบทบาทหน้าที่การติดตามและสนับสนุนการจัดทำแผนงานและพัฒนาโครงการในระบบ

**ภาพกิจกรรม**









**กำหนดการ**

**ประชุมคณะทำงาน พี่เลี้ยงกองทุน ครั้งที่ 2**

**เพื่อวางแผนการสนับสนุนการจัดทำข้อมูลแผนงานของกองทุนฯ 5 ตำบล จ.บุรีรัมย์**

**วันเสาร์ที่ 25 เดือน มีนาคม พ.ศ.2566 เวลา 09.00 – 16.00 น.**

**ณ ห้องประชุมชัยคณารักษ์กูล ชั้น 2 อาคาร 6 คณะมนุษยศาสตร์และสังคมศาสตร์ มหาวิทยาลัยราชภัฏบุรีรัมย์**

**………………………………………………………………………………….**

|  |  |
| --- | --- |
| 09.00 – 09.30 น. | ลงทะเบียน  กล่าวทักทาย ชี้แจงวัตถุประสงค์ของการจัดประชุม และสรุปผลการดำเนินงานจัดกิจกรรมที่ผ่านมา  *โดย นายสงกา สามารถ ผู้ประสานงานและพี่เลี้ยงระดับเขต* |
| 09.30 - 10.30 น. | ชี้แจงวิธีการเข้าระบบเว็บไซต์เพื่อตรวจสอบการบันทึกข้อมูลสถานการณ์สุขภาพของกองทุนฯ และการจัดทำแผนงาน |
| 10.30 – 12.00 น. | นำเสนอผลการประชุมการจัดทำข้อมูลและแผนงาน และภาพร่วมการดำเนินเก็บข้อมูลของกองทุนตำบลเป้าหมาย (5 กองทุน)  *โดย นายสงกา สามารถ ผู้ประสานงานและพี่เลี้ยงระดับเขต* |
| **12.00 -13.00 น.** | **รับประทานอาหารกลางวัน** |
| 13.00 – 15.00 น. | ร่วมกันเข้าไปตรวจสอบการจัดบันทึกข้อมูลแผนงาน ในระบบเว็บไซต์ ตามลำดับดังนี้   1. กองทุนฯ อบต.โคกสะอาด 2. กองทุนฯ อบต.โคกกลาง 3. กองทุนฯ เทศบาลตำบลบึงเจริญ 4. กองทุนฯ เทศบาลตำบลโนนเจริญ 5. กองทุนฯ อบต.ถลุงเหล็ก |
| 15.00 -16.00 น. | วางแผนปฏิบัติการและการเข้าร่วมประชุมการบันทึกข้อมูลแผนงาน พัฒนาโครงการ วันที่ 28 – 29 เมษายน 2566 กับทีมโครงการส่วนกลาง  สรุปผลการประชุมและนัดหมายกิจกรรมครั้งต่อไป |

**หมายเหตุ :** อาหารว่างเสิร์ฟในห้องประชุมช่วงเช้าเวลา 10.00 น. ช่วงบ่ายเวลา 14.00 น.

**………………………………………………………………………………….**